[{"text_idx": "#000000", "text": "Okazis jarkunveno de Boao-Forumo por Azio en Hainan-provinco de C\u0302inio de la 28-a g\u0302is la 31-a de marto. Tio estas la unua surloka kunveno de la forumo ekde la pandemio de KOVIM-19. La 30-an de marto, c\u0302ina c\u0302efministro Li Qiang faris c\u0302efparolon en la malferma ceremonio de la jarkunveno, li klarigis la certecon de la disvolvig\u0302o de C\u0302inio, kio alportas pozitivajn atendojn kaj fortan viglecon al la disvolvig\u0302o de la mondo."}, {"text_idx": "#000001", "text": "Philippe D. Monnier, svisa ekonomikisto kaj eksa direktoro de la Agentejo pri Ekonomia Disvolvado de la Berna Regiono en G\u0302enevo, diris, ke la c\u0302ina ekonomio havas grandan fortikecon kaj viglecon, kaj la pordmalfermo de C\u0302inio dau\u0306re plivastig\u0302as, kio estas decideca por la mondo. \"Por plej multaj entreprenoj, precipe grandaj kompanioj kaj internaciaj mez- kaj malgrandaj firmaoj, la c\u0302ina merkato estas nemankebla. Nuna C\u0302inio estas pli malferma ol antau\u0306 10-30 jaroj.\""}, {"text_idx": "#000002", "text": "Fabrizio Ferri, estro de la azi-pacifika regiono kaj plenuma prezidanto en c\u0302ina regiono de la grupo Fincantieri en Italio, diris, ke la kunlaboro inter C\u0302inio kaj la Okcidento en financo kaj servado plifortig\u0302os, C\u0302inio kaj Eu\u0306ropo havos pli da kunlaboroj en ciferecigo, artefarita inteligenteco kaj elektraj veturiloj."}, {"text_idx": "#000003", "text": "Jim Yong KIM, partnero kaj vicprezidanto de la kompanio Tutmondaj Infrastrukturaj Partneroj kaj eksprezidanto de la Monda Banko, diris, ke la atingoj de C\u0302inio estas okulfrapaj. Ene de 30 jaroj, 800 milionoj da homoj eliris el malric\u0302eco. Oni volas lerni de g\u0302i."}, {"text_idx": "#000004", "text": "CNN raportis la 28-an de marto, ke c\u0302ina c\u0302efministro Li Qiang diris, ke kiel ajn s\u0302ang\u0302ig\u0302os la internacia situacio, C\u0302inio sens\u0302ancelig\u0302e plivastigos sian pordmalfermon. \"Ni alig\u0302os al altnormaj internaciaj ekonomiaj kaj komercaj reguloj, efektivigos la anticipan permeson kun negativa lista administrad-sistemo, dau\u0306re pliigos la liberecon kaj facilecon de komerco kaj investo, konstante plivastigos instituci-nivelan pordmalfermon kaj klopodos krei merkat-direktan, jur-administran kaj internacian medion por entreprenado.\""}]